CELEX: 62020CN0009
Language: bg
Date: 2020-01-10 00:00:00
Title: Дело C-9/20: Преюдициално запитване от Finanzgericht Hamburg (Германия), постъпило на 10 януари 2020 г. — Grundstücksgemeinschaft Kollaustraße 136/Finanzamt Hamburg-Oberalster

27.4.2020   
            
            
               BG
            
            
               Официален вестник на Европейския съюз
            
            
               C 137/31
            
         
      Преюдициално запитване от Finanzgericht Hamburg (Германия), постъпило на 10 януари 2020 г. — Grundstücksgemeinschaft Kollaustraße 136/Finanzamt Hamburg-Oberalster
      (Дело C-9/20)
      (2020/C 137/43)
      Език на производството: немски
      
         Запитваща юрисдикция
      
      Finanzgericht Hamburg
      
         Страни в главното производство
      
      
         Жалбоподател: Grundstücksgemeinschaft Kollaustraße 136
      
         Ответник: Finanzamt Hamburg-Oberalster
      
         Преюдициални въпроси
      
      
                  1)
               
               
                  Допуска ли член 167 от Директива 2006/112/ЕО на Съвета от 28 ноември 2006 година относно общата система на данъка върху добавената стойност (1) национална правна уредба, която предвижда, че правото на приспадане на платен по получени доставки ДДС възниква още в момента на извършване на сделката и в случаите, когато съгласно националното право ДДС става изискуем от доставчика на стоки или услуги едва при получаването на възнаграждението, но възнаграждението все е още не е било платено?
               
            
                  2)
               
               
                  При отрицателен отговор на първия въпрос: допуска ли член 167 от Директива 2006/112 национална правна уредба, която предвижда, че правото на приспадане на платен по получени доставки ДДС не може да бъде упражнено за данъчния период, в който възнаграждението е било платено, при положение че ДДС става изискуем от доставчика на стоки или услуги едва при получаването на възнаграждението, доставката вече е била извършена в по-ранен данъчен период и съгласно националното право вече не е възможно да бъде упражнено правото на приспадане на платения по получени доставки ДДС за този по-ранен данъчен период поради изтекъл давностен срок?
               
            
         (1)  ОВ L 347, 2006 г., стр. 1; Специално издание на български език, 2007 г., глава 9, том 3, стр. 7.